Orzudagi sovg‘a: 25 yoshli milliarder Kayli Jenner tug‘ilgan kunida onasidan kutilmagan hadya oldi

2022-yil 10-avgust kuni Kardashyan-Jennerlar oilasining a’zosi Kayli Jenner 25 yoshni qarshi oldi. Yosh milliarder xonim an’anaviy tarzda o‘zining yubileyini Gollivud miqyosida nishonladi. U yaxtada ko‘ngilochar ziyofat uyushtirdi, kechaga Kaylining qarindoshlari hamda do‘stlari taklif qilindi. Tadbirda tug‘ilgan kun sohibasi minglab kristallar bilan bezatilgan libosda paydo bo‘ldi, deb yozadi People Talk.

Tug‘ilgan kunida Kayli ko‘plab sovg‘alar oldi, lekin ular orasidan birigina uni ko‘proq xursand qildi. Kris Jenner qizi uchun maxsus syurpriz tayyorladi: u Kayliga to‘q sariq rangli Hermes Birkin sumkasini hadya  qildi.

Ushbu model taxminan 100 ming dollar turadi va atigi uch nusxada chiqarilgan. Shuning uchun Kayli bundan juda ham mamnun bo‘ldi. U bu sumkaning kundalik garderobiga qanday mos kelishini allaqachon tasavvur qilib qo‘ygan bo‘lsa kerak.